Diari Oficial de la Generalitat Valenciana


Sumari del DOGV 3991, del 03-05-2001 (2001/3293)

RESOLUCIÓ de 6 de març de 2001, del conseller d'Obres Públiques, Urbanisme i Transports, per la qual s'aprova definitivament el pla especial de reserva per a l'ampliació de patrimoni públic de sòl Parc Logístic, al terme municipal de Riba-roja de Túria.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3293


Data del document
:   06-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Riba-roja de Túria
    * pla d'urbanisme

RESOLUCIÓ de 6 de març de 2001, del conseller d'Obres Públiques, Urbanisme i Transports, per la qual s'aprova definitivament el pla especial de reserva per a l'ampliació de patrimoni públic de sòl Parc Logístic, al terme municipal de Riba-roja de Túria. [2001/3293]
  
Vist l'expedient remés per la Direcció General de Transports de la Conselleria d'Obres Públiques, Urbanisme i Transports referit al pla especial de reserva per a l'ampliació de patrimoni públic de sòl Parc Logístic, al terme municipal de Riba-roja de Túria, i de conformitat amb els següents:
  
Antecedents de fet
  
Primer
  
L'expedient es va sotmetre a informació pública mitjançant Resolució del conseller d'Obres Públiques, Urbanisme i Transports de data 31 de gener de 2000. Després del pertinent període d'exposició pública, durant el qual es van presentar diverses al·legacions, pel director general de Transports, amb data 23 de novembre de 2000, es resol aprovar definitivament l'expedient de referència i elevar el conseller d'Obres Públiques, Urbanisme i Transports proposada d'aprovació definitiva.
  
Segon
  
Durant el citat tràmit s'ha sol·licitat, de conformitat amb el que disposen els articles 38 i 42 de la Llei Reguladora de l'Activitat Urbanística, un informe als ajuntaments de Loriguilla, Riba-roja de Túria i Quart de Poblet, i s'ha rebut contestació dels dos últims.
  
Tercer
  
El projecte consta de memòria, plans d'informació i d'ordenació i relació de béns i propietats afectades.
  
Quart
  
Durant la tramitació de l'expedient s'ha sol·licitat un informe a Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports i la Demarcació de Carreteres del Ministeri de Foment. Fins al moment no s'han rebut informes respecte d'això.
  
Cinqué
  
El municipi de Riba-roja de Túria té el Pla General d'Ordenació Urbana aprovat definitivament per la Comissió Territorial d'Urbanisme de València amb data 13 de març de 1997.
  
Sisé
  
La Comissió Territorial d'Urbanisme d'Urbanisme de València, en sessió del dia 31 de gener de 2001, va acordar informar favorablement el projecte que ens ocupa, i elevar al conseller d'Obres Públiques, Urbanisme i Transports la proposta d'aprovació definitiva del pla especial de reserva per a l'ampliació de patrimoni públic de sòl Parc Logístic, al terme municipal de Riba-roja de Túria.
  
Fonaments de dret
  
Primer
  
La reserva de terrenys per a la constitució de patrimoni públic de sòl està expressament regulada en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La tramitació ha sigut correcta, de conformitat amb el que estableixen els articles 38, 42 i 43 de la LRAU.
  
Igualment la documentació es considera completa, a l'efecte del compliment del que preceptuen els articles 24 i 27 de la LRAU.
  
Segon
  
Per a la delimitació realitzada s'han tingut en compte diversos condicionants. D'una banda, l'existència d'infraestructures i sòls classificat, i, d'una altra, l'existència de determinats condicionants urbanístics conseqüència de l'execució de futurs elements viaris que comportarà com a necessaris la implantació del Parc Logístic.
  
De la documentació aportada es dedueix que la delimitació realitzada justifica el compliment dels criteris establits en l'article 20 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'objecte del projecte és delimitar una àrea de reserva per a la incorporació al patrimoni públic de sòl de la Generalitat dels terrenys delimitats al sud pel polígon industrial El Oliveral, a l'est amb els límits de terme de Manises i de Quart de Poblet, a l'oest per l'autovia A-7 i al nord amb camps de cultiu. L'objecte del pla especial és la delimitació d'una àrea de sòl no urbanitzable per a la constitució de patrimoni públic de sòl, d'acord amb les determinacions previstes en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La present actuació està promoguda per la Generalitat Valenciana.
  
L'àrea de reserva ocupa una superfície total de 1.122.117 m², dividida en dues zones: a l'oest i paral·lela a la A-7, amb una superfície de 523.944 m², i al sud-est amb una superfície de 598.173 m².
  
L'objecte final de la reserva és la implantació d'un Parc Logístic, i l'actuació es justifica amb la demanda actual del citat ús, així com els potencials avantatges que per al transport per carretera presenta la zona elegida i la seua proximitat a l'aeroport, i afecta els sòls agrícoles sense valors específics de protecció.
  
Quart
  
La utilitat pública i interés general de l'actuació es desprén del contingut d'aquesta i de la seua conveniència per al desenvolupament econòmic i social de la comarca i estan garantides per ser el promotor la Generalitat Valenciana. L'aprovació del present pla especial implica per si mateixa la declaració d'utilitat pública i la necessitat d'ocupació a l'efecte d'expropiacions, d'acord amb l'article 181 del Decret 201/98, de 15 de desembre, de la Generalitat Valenciana, pel qual s'aprova el Reglament de Planejament de la Comunitat Valenciana.
  
Cinqué
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Sisé
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva de plans especials promoguts per administracions no municipals, de conformitat amb el que disposa l'article 39, per remissió dels articles 54 i 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
1. Informar favorablement el pla especial de reserva per a l'ampliació de patrimoni públic de sòl Parc Logístic, al terme municipal de Riba-roja de Túria.
  
2. Aprovar definitivament el pla especial de reserva per a l'ampliació de patrimoni públic de sòl Parc Logístic, al terme municipal de Riba-roja de Túria.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 6 de març de 2001.- El conseller d'Obres Públiques, Urbanisme i Transports: José Ramón García Antón.